**Az Evangélikus Missziói Központ – Magyar Evangélikus Rádiómisszió**

**beszámolója a 2022. évről**

**Tegyetek tanítvánnyá minden népet**

**Huszonöt évvel ezelőtt, 1997. december 13-án kezdte meg szolgálatát Cinkotán az Evangélikus Missziói Központ – Magyar Evangélikus Rádiómisszió.**

Felsorolhatatlan, hogy mi minden történt az elmúlt évek alatt. Imaközösségek, bibliaórák, telefonos lelkigondozás, lelkigondozói beszélgetések, kazuálékra való felkészítések, rádiós interjúk, Híd szerkesztőbizottsági ülések, igazgatótanácsi értekezletek. Itt szervezzük az evangelizációkat, csendesnapokat, a missziói konzultációt, nyári konferenciát, az országos evangelizációt, a határon túli testvérek felé való szolgálatot.

Segítjük a **missziói munkaágakat** – női-, férfi-, cigány-, börtön-, zsidó-, alkoholbeteg-mentő, repülőtéri, felvidéki, vak- és rádiómisszió – személyes kapcsolattartással, éves konzultációval, együttműködéssel, szolgálatokkal, kiadványainkkal.

**Egyházi egyesületeinkkel munkakapcsolatban vagyunk:** Evangélikusok Közössége az Evangéliumért (EKE), Evangélikus Belmissziói Baráti Egyesület (EBBE), Evangélikus Külmissziói Egyesület (EKME).

Együttműködünk a következő szervezetekkel: Keresztyén Orvosok Magyarországi Társasága (KOMT), GLS Nemzetközi Vezetői Konferencia, Lepramisszió, Házas Hétvége, Szentírás Szövetség, Válságterhességi Tanácsadó Központ, Apológia Alapítvány, Ez az a nap, Zsidók Jézusért, Keresztyén Vezetők és Üzletemberek Társasága (KEVE), Nyitott Szív Alapítvány, Magyar Kékkereszt Egyesület, MRE KIMM Drogterápiás Otthona (Ráckeresztúr).

A **Magyarországi Egyházak Ökumenikus Tanácsa (MEÖT) missziói bizottságában** is több jól működő programot szervezünk: missziói lelkészkonferencia, missziói nap, imakörlevél. A **Magyar Evangéliumi Szövetség (Aliansz)** szolgálata is erősíti gyülekezeteinket a következő területeken: BalatonNET, imahét, pásztorkörök, Válóháló. A Budapesten tizenöt éve működő pásztorkörben havonta imádkozunk hazánkért, egyházainkért tizenöt-húsz felekezet részvételével. Hangsúlyossá vált az elmúlt időkben az üldözött keresztyének segítése.

Hat rádiós partnerünknek harminc- és hatvanperces műsorokat készítünk hetente, **Lélekhangoló** címmel. Ezeket a rádiók honlapján online is hallgatják az érdeklődők. Az *Evangélikus félóra* Kossuth rádiós műsor rádiómissziós interjúinkat ötperces **Missziói percek** változatban közli.

2022-ben 39 félórás és 21 egyórás új műsor készült. Heti műsorunkban 10 alkalommal ismétlés hangzott el a rádiókon, döntően a nyári időszakban.

Közreműködő szerkesztők és riporterek voltak az elmúlt évben: Szeverényi János, Erdészné Kárpáti Judit, Hulej Enikő, Erdélyi László. Rendelkezésünkre bocsátott felvételeket a Sola Rádió és a MERA rádió, amelyekkel folyamatos munkakapcsolatot ápolunk.

Rádiós partnereink: a **Szent István Rádió** kilenc magyar városban, különböző frekvenciákon sugározza műsorait, lefedve egész Észak-Kelet-Magyarországot. A határon túl, Szlovákiában és Ukrajnában is fogható az adás. A további rádiók műsorszórási területei a budapesti, szombathelyi, szarvasi és a kolozsvári agglomerációt fedik le: Sola Rádió és Civil Rádió, Credo Rádió, Rádió Szarvas és Agnus Rádió. A Budapesten fogható, sokféle felekezet hívei között egyre kedveltebb **Sola Rádión** minden nap hallható a Lélekhangoló.

Negyedévente háromezerkétszáz példányban adjuk ki a **Híd evangélikus missziói magazint.** Számos, a Lélekhangoló rádióműsorban elhangzott interjú a Hídban is megjelenik.

A hosszú évek alatt számos **könyvet és CD-lemezt** adtunk ki. **Honlapunkon, a** **misszio.lutheran.hu-n,** folyamatosan megosztjuk híreinket és médiaanyagainkat. Letölthetők innen a műsorainkban elhangzó interjúk, jegyzetek, áhítatok és igehirdetések. Átveszik felvételeinket rádiók, és azokat gyülekezetek is használják munkájukban. A [*http://misszio.lutheran.hu*](http://misszio.lutheran.hu) látogatóinak száma 2022-ben átlagosan napi 50-60 fő volt. A böngészők 80,8%-a magyarországi volt. Hazánk után az Egyesült Államok, Románia, Németország, Szlovákia honlaplátogatói következnek. Összességében 8999 felhasználó 20 országból böngészte a honlapot, 58%-uk visszatérő látogatóként.

*Szeverényi János honlapjának* (szeverenyijanos.hu) az elmúlt teljes évet tekintve átlagosan napi 60-70 látogatója volt. A látogatók Magyarországon kívül 13 különböző országból keresték fel a honlapot.

Számos különleges hang-, illetve írott anyag található a honlapunk **igehirdetések, előadások** és **régi felvételek** menüi alatt, ismert igehirdetőktől. Például: Gáncs Aladár, Ungár Aladár, Bolla Árpád, Gyökössy Endre, dr. Muntág Andor, John Stott, Túrmezei Erzsébet, Ulrich Parzany. Archív CD-sorozatunk felvételei is megtalálhatók a honlapon, közöttük hallható Ordass Lajos, id. Zászkaliczky Pál, Sréter Ferenc, Ferenczy Zoltán, Csepregi Béla, Győri János. Honlapunkat ötven országból böngészik, a világ minden tájáról.

A Missziói Központ **Facebook-oldalán** a Credo Rádióval és a Rádió Szarvassal közösen készített **napi útmutatói áhítatfelvételek** kisvideói is megosztásra kerülnek. Ezeket naponta több alkalommal leadják a Credo és a Sola Rádión, valamint a Rádió Szarvason.

A Missziói Központ **YouTube-csatornáján** is folyamatosan bővül korábbi és új saját anyagaink sora. Terveink között szerepel további médiamisszióra alkalmas lehetőségek használatának bevezetése is.

Hálás vagyok az Úrnak, hogy mindeddig megsegített. Ő adjon erőt, látást és élő igét a folytatáshoz.

*Szeverényi János*

**A Lélekhangolót sugárzó rádiók és az adásaink időpontjai:**

|  |  |
| --- | --- |
| **Civil Rádió online**egyórás műsorpáratlan hét vasárnap 8.00 ismétlés: aznap 23.00 és páros héten vasárnap 8.00 és 23.00 www.civilradio.hu **Sola rádió – FM 101,6**Budapest*félórás műsorok:*vasárnap: 16.25, ismétlés: csütörtök: 10.30korábbi műsoraink ismétlése hétfőtől péntekig: 10.30, 24.00*egyórás műsor:*csütörtök: 15.05https://solaradio.hu**Credo Evangélikus Rádió – FM 98,8**Szombathely szombat 8.00ismétlés: szerda: 19.00[www.credoradio.hu/credo/elo-adas](http://www.credoradio.hu/credo/elo-adas)**Szarvas vételkörzetében:****Rádió Szarvas – 105,4 MHz**vasárnap: 16:00, ismétlés: szerdán 18:00 http://radioszarvas.hu | **Szt. István Rádió**Vételkörzete Észak-Kelet Magyarország, az alábbi sugárzási központokkal:Eger – FM 91,8Encs – FM 95,4Gyöngyös – FM 102,2Miskolc – 95,1Sátoraljaújhely – FM 90,6Hatvan – FM 94,0Tokaj – FM 101,8Törökszentmiklós – FM 96,4 páratlan hét szombat 15.30 (*Ökumené* c. műsorban)www.szentistvanradio.hu**Agnus Rádió – FM 88,3**Kolozsvár és környéke péntek 12.25 (magyarországi idő szerint: 11.25)agnusradio.ro**A következő rádiókon alkalmi módon:****Európa Rádió,** Észak-Magyarország[www.euradio.hu](http://www.euradio.hu/)**Patria Rádió,** Pozsonyhttps://patria.rtvs.sk**Kossuth Rádió** – FM 107,8 kéthetente hétfő 13.30 óra; *Missziói percek* rovat |

**Munkatársak**

Erdészné Kárpáti Judit (rádiós szerkesztés, szöveggondozás, egyebek)

Szeverényi Jánosné (szöveggondozás, rovatok vezetése, ügyintézés, egyebek)

Pénztáros: Karelné Máté Orsolya

Könyvelő: Koltai Katalin

**A missziói lelkész fontosabb szolgálatai 2022-ben**

**Január**

Aliansz imahét nyitóistentisztelet – Felsőerdősor metodista templom

Megbeszélés: Marossy Attila, Kis Ferenc Balázs

EvÉlet cikk

LMK

Híd szerkesztő bizottság + munkatársak

MEÖT missziói bizottság

**Február**

Pásztorkör (Szilágyi Dezső tér)

Missziói bizottság

Pénztárellenőrzés

**Március**

Pásztorkör

Jegyesoktatás (Hikisch)

Missziói konzultáció

Igehirdetés imaesten a Szent István bazilikában

Aliansz teológiai műhely

**Április**

Pásztorkör

Jegyesoktatás (Andaházy)

Igazgatótanácsi ülés

LMK

PAX TV 7 áhítat felvétele

**Május**

Keresztelő Csongrádon (Jarács)

Aliansz értekezlet Egerszalókon

Missziói nap Pitvaroson (Ambrózfalva, Csanádalberti, Nagyér, Nagylak, Csanádpalota)

Előadás ny. református lelkészeknek (Kálvin tér)

Gyülekezeti missziós munkatársképző hétvége Piliscsabán

Igehirdetés Rohodon

Megbeszélés Duszka Józseffel

**Június**

Jegyesoktatás (Andaházy)

Missziói nap Nyíregyháza-Vargabokorban

Magyar Evangélikus Tanácskozó Testület (METT) két napos értekezlet Budapesten

Keresztelő Vecsésen (Szokol)

Megbeszélés Németh Mihállyal

Igehirdetés MEÖT-lelkészkonferencián, Révfülöpön

Temetés és keresztelés Békéscsabán

Evangelizációs szolgálat (öt nap) családi konferencián, Piliscsabán

**Július**

Missziói konferencia Piliscsabán

Igehirdetés Debrecen-Csapókert

Jegyesoktatás (Hikisch)

Előadás és fotókiállítás a gyulai Szélrózsa Találkozó Küldetés sátrában

Igehirdetés Veresegyházán és Gödöllőn

Igehirdetés Ez az a nap-on a Puskás Arénában

Igehirdetés és keresztelő Budapest-Angyalföldön

Keresztelő Balatonmáriafürdőn

**Augusztus**

Igehirdetés Veresegyházán és Gödöllőn

Megbeszélés Kalupka Jánossal

Interjú Kőháti Dorottyával

**Szeptember**

Megbeszélés Muzslai-Bízik Benczével, Kökényesi Zoltánnal, Indiánnal, Orsós Györggyel, Nagy-Scholz házaspárral

Gyülekezeti missziós munkatársképző hétvége Nyíregyházán

Igehirdetés a szarvasi Középhalom Misszióban

Missziói bizottsági ülés

Keresztelő Budapesten (Vári)

Aliansz elnökségi ülés

Évfolyamtalálkozó Cinkotán

**Október**

Házszentelő Indiánnál (Buda)

Pásztorkör

Országos evangelizáció – Deák tér

Igehirdetés MEÖT missziói napon, Nyíregyházán

EMK Igazgatótanácsi ülés

Igehirdetés egyházmegyei missziói napon Győrben

Megbeszélés Szemerei Jánossal

Igehirdetés jótékonysági istentiszteleten Pesterzsébet Összetartozás templomában

**November**

Pásztorkör

LMK

Igehirdetések Kárpátalján – Tiszaágtelek, Kisdobrony

Interjú Baranyi Józseffel

Megbeszélés – Nagy Gábor, Vágréti Éva (USA)

**December**

Hét áhítat felvétele a PAX TV-ben

Igehirdetés Bakonycsernyén

Megbeszélés – Molnár Viktor, Indián

Temetés Veresegyházán

Igehirdetések Felvidéken – Zselíz, Rimaszécs

Temetés Pestszetlőrincen

Fórumbeszélgetés Evangelikál Csoport konferenciáján Újpesten